
                                 Raport de specialitate
        Prin Hotărârea Consiliului Local nr. 162 din 31 august 2022 s-a aprobat declararea de utilitate publică si realizarea  obiectivului de investiţie       de interes local PUZ   „ Înfiinţare parc industrial  prin scoatere din circuitul agricol şi introducere în intravilanul Municipiului Marghita, realizare racorduri  utilităţi şi căi de acces”  si declararea de utilitate publică a suprafeţei de teren de 114.900 mp., teren   proprietate publică a municipiului Marghita  cu nr. cadastral 105778 , CF 105778 Marghita . Hotărârea care nu a produs încă efecte juridice şi nu a intrat în circuitul civil poate fi revocată printr-un act administrativ cu aceeaşi forţă juridică, cu respectarea procedurii de emitere, autoritatea emitentă, conform principiului revocabilităţii actului administrativ, fiind în măsură să-şi retracteze actul când situaţia de fapt o impune. 
     Astfel, in urma consultării cu specialistii Directiei Judeţene pentru Agricultură , întrucât această hotărâre împreună cu o serie de documente se înaintează prin Directia Judeţeană, Ministerului Agriculturii, se propune modificarea denumirii  obiectivului de investiţii prin excluderea sintagmei „ scoatere din circuitul agricol” . De asemenea , este oportun a se renunţa în preambulul hotărârii la indicarea prevederilor  Ordinului MADRR nr. 1366 din 12 septembrie 2018 privind scoaterea din circuitul agricol a pajiştilor permanente, întrucât procedura de introducere în intravilan a terenurilor  agricole  este suficientă si cuprinzătoare pentru obţinerea tuturor avizelor necesare în vederea înfiinţarii obiectivului  nostru de investiţii .
          Consider astfel  legal si necesar proiectul de hotărîre mai sus mentionat, iniţiat de primarul municipiului Marghita
Secretar General 
Cornelia DEMETER 

